पाएं अपने शहर की ताज़ा ख़बरें और फ्री ई-पेपरडाउनलोड करें
विशेषज्ञ कोरोना से बचाव के लिए ज्यादा से ज्यादा वैक्सीनेशन करवाने पर जोर दे रहे हैं, वहीं पंजाब में कोविड वैक्सीन की कमी के कारण सरकारी अस्पतालों व टीकाकरण सेंटरों पर वैक्सीन लगवाने जाने वाले लोगों को बेरंग लौटना पड़ रहा है। अबोहर के सरकारी अस्पताल व टीकाकरण केंद्रों पर भी वैक्सीन खत्म है, जिसके चलते मंगलवार को वैक्सीनेशन नहीं हो सकी। एसएमओ डाॅ. गगनदीप सिंह ने कहा कि वैक्सीन की कमी के कारण मंगलवार को वैक्सीनेशन नहीं हो सका है।
उन्होंने रिपोर्ट जिला प्रशासन व सरकार को भेज दी है। उम्मीद है बुधवार सुबह को वैक्सीन पहुंच जाएगी। अगर सुबह 10 बजे तक कोविड वैक्सीन सरकारी अस्पताल में पहुंच गई तो तुरंत ही वैक्सीनेशन शुरू करवा दी जाएगी। उन्होंने क्षेत्र वासियों से अपील की है कि मंगलवार को अबोहर में 100 से ज्यादा कोरोना पॉजिटिव केस सामने आए हैं, इसलिए अपने और अपने परिवार के बचाव के लिए बिना काम के घर से बाहर न निकलें और ज्यादा से ज्यादा वैक्सीन लगवाएं। उन्होंने कहा कि अगर किसी में खांसी, जुकाम व बुखार या फिर कोरोना जैसे लक्षण दिखते हैं तो तुरंत अपना कोविड टेस्ट करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn